
124 DR 31.10.2011 

 
Saya rasa ini juga mencerminkan kawan-kawan di sebelah sanalah betapa 

sempit pemikiran mereka tentang... Saya harap begitulah, mencerminkan. Apabila ada 
seorang ahli sukan dari Israel datang, mengatakan bahawa kita ini adalah penyokong 
Israel. Ada perkara yang berbeza di sini iaitu saya berpendapat di dalam peraturan 
negara kita, sememangnya kita tidak ada hubungan diplomatik dengan Israel.  

■2050 

Kemasukan mereka di sini mesti melalui proses yang ketat, di mana antara 
kelonggaran yang boleh diberikan sekiranya mereka datang untuk menghadiri seminar 
yang dianjurkan oleh pihak yang tertentu, bukan kerajaan ataupun untuk acara-acara 
sukan. Misalnya pemain bola sepak dari Chelsea baru-baru ini datang takkan kita kata 
Chelsea boleh datang tetapi Yossi Benayoun tidak boleh datang kerana dia daripada 
Israel. 

Dalam soal ini kita tidak mempolitikkan sukan, nanti sekejap saya izinkan. Kita 
mesti membezakan antara Jews, seorang Yahudi dengan Zionis. Yang kita tentang 
ialah Zionisme, satu fahaman perkauman yang mengatakan dia adalah kaum lebih baik 
dan boleh melakukan keganasan pada kaum yang lain. Itu fahaman perkauman tetapi 
tidak semua Jews itu adalah Zionis. Kita mesti membezakan dalam soal ini. Kita mesti 
clear dalam soal ini bahawa sebagai orang Islam kebanyakan nabi-nabi Islam itu 
adalah berbangsa Yahudi. Sebut Nabi Harun, Nabi Musa, Nabi Isa, yang Arabnya 
berapa orang sahaja. Apakah kita menganggap semua Yahudi itu adalah merupakan 
Zionis? Saya rasa itu adalah satu pandangan yang salah... 

Datuk Bung Moktar bin Radin [Kinabatangan]: Boleh minta penjelasan? 

Dato’ Sri Ahmad Shabery Cheek: Ya, sila. 

Timbalan Yang di-Pertua [Datuk Ronald Kiandee]: Yang Berhormat Batu. 

Tuan Chua Tian Chang @ Tian Chua [Batu]: Saya mengalu-alukan 
pendirian yang bahawa kita bezakan seorang Yahudi dengan Zionis. Akan tetapi saya 
hendak kembali kepada isu pokok kenapa kita mengadakan apa yang disebut boikot 
kepada negara dan tidak ada hubungan diplomatik dan budaya atau military dengan 
Israel. Saya anggap kita, itu bukan satu dasar yang rasis. Itu satu dasar atas solidarity 
terhadap negara-negara terutamanya Palestin yang ditindas oleh sebuah negara yang 
telah melakukan keganasan terhadap jirannya. 

Itulah sebab kita sokong, bagi mana pihak pun kita sokong pendirian kerajaan. 
Kita tidak setuju supaya kita kembalikan perhubungan diplomatik, perhubungan budaya 
atau perniagaan dengan Israel. Itu sama dengan pendirian kita dalam soal Afrika 
Selatan sehingga Afrika Selatan mengharamkan Apartheid. Sekarang ini pengakuan 
Israel belum lagi terhadap orang Palestin dan negara Palestin belum dibebaskan 
daripada cengkaman Israel. Saya tidak tuduh peranan Yang Berhormat Menteri dalam 
perkara ini, saya tidak tahu. Akan tetapi saya mempersoalkan kenapa kita tidak 
lanjutkan boikot ini supaya semua warganegara Israel sedar bukan kerana kita benci 
pada mereka tetapi kita menyatakan pendirian setia kawan kita terhadap bangsa-
bangsa yang ditindas sehingga Israel menghentikan segala-segala penindasan dan 
keganasan terhadap negara jirannya, baru kita benarkan warganegaranya masuk ke 
negara kita... 

Dato’ Abd. Rahman Dahlan [Kota Belud]: [Bangun] 

Tuan Chua Tian Chang @ Tian Chua [Batu]: Saya agak itu satu perkara 
yang kita tegas dan kita sokong kerajaan... [Tepuk] Kita bukan sokong kerajaan kalau 
kerajaan haramkan semua orang Yahudi masuk sini. 

Timbalan Yang di-Pertua [Datuk Ronald Kiandee]: Yang Berhormat 
ringkaskan. 

Dato’ Abd. Rahman Dahlan [Kota Belud]: Tidak payahlah panjang sangat. 

Tuan Mohd. Yusmadi Mohd. Yusoff [Balik Pulau]: [Bangun] 

Tuan Chua Tian Chang @ Tian Chua [Batu]: Perkara ini ialah warganegara 
Israel yang sepatutnya tidak masuk ke negara kita untuk apa-apa acara, baik sukan, 
budaya, muzik atau apa kerana pendirian kita yang tegas untuk menunjukkan Israel 
adalah negara pengganas, negara yang tidak menghormati sovereign negara lain... 
[Tepuk] Itulah sebab kita tetap harap kerajaan tegas dalam pendirian ini. 



Saya rasa ini juga mencerminkan kawan-kawan di sebelah sanalah betapa. sempit pemikiran mereka tentang... Saya harap begitulah, mencerminkan. Apabila ada seorang ahli sukan dari Israel datang, mengatakan bahawa kita ini adalah penyokong Israel. Ada perkara yang berbeza di sini iaitu saya berpendapat di dalam peraturan negara kita, sememangnya kita tidak ada hubungan diplomatik dengan Israel. #2050. Kemasukan mereka di sini mesti melalui proses yang ketat, di mana antara kelonggaran yang boleh diberikan sekiranya mereka datang untuk menghadiri seminar yang dianjurkan oleh pihak yang tertentu, bukan kerajaan ataupun untuk acara-acara sukan. Misalnya pemain bola sepak dari Chelsea baru-baru ini datang takkan kita kata Chelsea boleh datang tetapi Yossi Benayoun tidak boleh datang kerana dia daripada Israel. Dalam soal ini kita tidak mempolitikkan sukan, nanti sekejap saya izinkan. Kita mesti membezakan antara Jews, seorang Yahudi dengan Zionis. Yang kita tentang ialah Zionisme, satu fahaman perkauman yang mengatakan dia adalah kaum lebih baik dan boleh melakukan keganasan pada kaum yang lain. Itu fahaman perkauman tetapi tidak semua Jews itu adalah Zionis. Kita mesti membezakan dalam soal ini. Kita mesti clear dalam soal ini bahawa sebagai orang Islam kebanyakan nabi-nabi Islam itu adalah berbangsa Yahudi. Sebut Nabi Harun, Nabi Musa, Nabi Isa, yang Arabnya berapa orang sahaja. Apakah kita menganggap semua Yahudi itu adalah merupakan Zionis? Saya rasa itu adalah satu pandangan yang salah... Datuk Bung Moktar bin Radin [Kinabatangan]: Boleh minta penjelasan?. Dato' Sri Ahmad Shabery Cheek: Ya, sila. Timbalan Yang di-Pertua [Datuk Ronald Kiandee]: Yang Berhormat Batu. Tuan Chua Tian Chang @ Tian Chua [Batu]: Saya mengalu-alukan pendirian yang bahawa kita bezakan seorang Yahudi dengan Zionis. Akan tetapi saya hendak kembali kepada isu pokok kenapa kita mengadakan apa yang disebut boikot kepada negara dan tidak ada hubungan diplomatik dan budaya atau military dengan Israel. Saya anggap kita, itu bukan satu dasar yang rasis. Itu satu dasar atas solidarity terhadap negara-negara terutamanya Palestin yang ditindas oleh sebuah negara yang telah melakukan keganasan terhadap jirannya. Itulah sebab kita sokong, bagi mana pihak pun kita sokong pendirian kerajaan. Kita tidak setuju supaya kita kembalikan perhubungan diplomatik, perhubungan budaya atau perniagaan dengan Israel. Itu sama dengan pendirian kita dalam soal Afrika Selatan sehingga Afrika Selatan mengharamkan Apartheid. Sekarang ini pengakuan Israel belum lagi terhadap orang Palestin dan negara Palestin belum dibebaskan daripada cengkaman Israel. Saya tidak tuduh peranan Yang Berhormat Menteri dalam perkara ini, saya tidak tahu. Akan tetapi saya mempersoalkan kenapa kita tidak lanjutkan boikot ini supaya semua warganegara Israel sedar bukan kerana kita benci pada mereka tetapi kita menyatakan pendirian setia kawan kita terhadap bangsa- bangsa yang ditindas sehingga Israel menghentikan segala-segala penindasan dan keganasan terhadap negara jirannya, baru kita benarkan warganegaranya masuk ke negara kita... Dato' Abd. Rahman Dahlan [Kota Belud]: [Bangun]. Tuan Chua Tian Chang @ Tian Chua [Batu]: Saya agak itu satu perkara yang kita tegas dan kita sokong kerajaan... [Tepuk] Kita bukan sokong kerajaan kalau kerajaan haramkan semua orang Yahudi masuk sini. Timbalan Yang di-Pertua [Datuk Ronald Kiandee]: Yang Berhormat ringkaskan. Dato' Abd. Rahman Dahlan [Kota Belud]: Tidak payahlah panjang sangat. Tuan Mohd. Yusmadi Mohd. Yusoff [Balik Pulau]: [Bangun]. Tuan Chua Tian Chang @ Tian Chua [Batu]: Perkara ini ialah warganegara Israel yang sepatutnya tidak masuk ke negara kita untuk apa-apa acara, baik sukan, budaya, muzik atau apa kerana pendirian kita yang tegas untuk menunjukkan Israel adalah negara pengganas, negara yang tidak menghormati sovereign negara lain... [Tepuk] Itulah sebab kita tetap harap kerajaan tegas dalam pendirian ini.